ai4bharat/Pralekha huggingface dataset:
രാജ്യരക്ഷാ മന്ത്രാലയം
കൂട്ടായ പ്രവർത്തനങ്ങളിലൂടെ തീവ്രവാദത്തെ വേരോടെ നശിപ്പിക്കുകയും അതിനെ പിന്തുണയ്ക്കുന്നവരെ ഉത്തരവാദികളാക്കുകയും വേണം: ന്യൂ ഡൽഹിയിൽ എസ്സിഒ പ്രതിരോധ മന്ത്രിമാരോട് കേന്ദ്ര രാജ്യ രക്ഷാ മന്ത്രി ശ്രീ രാജ്നാഥ് സിംഗ്
ന്യൂ ഡൽഹി: 28 ഏപ്രിൽ 2023
ഷാങ്ഹായ് കോ-ഓപ്പറേഷൻ ഓർഗനൈസേഷൻ  അംഗരാജ്യങ്ങളോട് തീവ്രവാദത്തെ അതിന്റെ എല്ലാ രൂപത്തിലും ഇല്ലാതാക്കാൻ കൂട്ടായി പ്രവർത്തിക്കാനും അത്തരം പ്രവർത്തനങ്ങൾക്ക് സഹായം നൽകുകയോ സാമ്പത്തിക സഹായം നൽകുകയോ ചെയ്യുന്നവരെ കണ്ടെത്തി ഉത്തരവാദികളാക്കുകയും വേണമെന്ന് രാജ്യരക്ഷാ മന്ത്രി ശ്രീ രാജ്നാഥ് സിംഗ് ആഹ്വാനം ചെയ്തു. 2023 ഏപ്രിൽ 28 ന് ന്യൂ ഡൽഹിയിൽ എസ്സിഒ അംഗരാജ്യങ്ങളുടെ പ്രതിരോധ മന്ത്രിമാരെ അഭിസംബോധന ചെയ്തുകൊണ്ട് ശ്രീ രാജ്നാഥ് സിംഗ്, ഏതെങ്കിലും തരത്തിലുള്ള തീവ്രവാദ പ്രവർത്തനമോ അതിന് ഏതെങ്കിലും രൂപത്തിലുള്ള പിന്തുണയോ നൽകുന്നത് മനുഷ്യരാശിക്കെതിരായ വലിയ കുറ്റകൃത്യമാണെന്നും ഈ വിപത്തിനൊപ്പം സമാധാനവും സമൃദ്ധിയും ഉണ്ടാവില്ലെന്നും പറഞ്ഞു.
അംഗരാജ്യങ്ങൾക്കിടയിൽ പ്രതിരോധ സഹകരണം പ്രോത്സാഹിപ്പിക്കുന്നതിനുള്ള ഒരു പ്രധാന സ്ഥാപനമായി ഇന്ത്യ എസ് സി ഓ യെ വീക്ഷിക്കുന്നുവെന്ന് പറഞ്ഞ ശ്രീ രാജ്നാഥ് സിംഗ്, അത് വികസിച്ചതും ശക്തവുമായ ഒരു പ്രാദേശിക സംഘടനയാണെന്നും വിശേഷിപ്പിച്ചു. അംഗരാജ്യങ്ങൾ തമ്മിലുള്ള പരസ്പര പ്രവർത്തനക്ഷമത വർധിപ്പിക്കുന്നതിന് എസ്സിഒ അധ്യക്ഷത വഹിക്കുന്ന രാജ്യം എന്ന നിലയിൽ ഇന്ത്യ ആരംഭിച്ച പ്രതിരോധവുമായി ബന്ധപ്പെട്ട രണ്ട് പരിപാടികളെക്കുറിച്ചും അദ്ദേഹം പരാമർശിച്ചു - ‘മാനുഷിക സഹായവും ദുരന്ത നിവാരണവും ’ എന്ന വിഷയത്തിൽ ഒരു ശിൽപശാലയും ‘എസ്സിഒ രാജ്യങ്ങളുടെ പ്രതിരോധ ചിന്താകേന്ദ്രങ്ങൾ’ എന്ന വിഷയത്തിൽ സെമിനാറും. രണ്ട് പരിപാടികളിലും എല്ലാ എസ്സിഒ രാജ്യങ്ങളിൽ നിന്നും ആവേശകരമായ പങ്കാളിത്തമുണ്ടായി.
പ്രതിരോധ മേഖലയിൽ പരിശീലനത്തിലൂടെയും സഹ-നിർമ്മാണത്തിലൂടെയും സഹ-വികസനത്തിലൂടെയും എസ്സിഒ അംഗരാജ്യങ്ങളുടെ പ്രതിരോധ ശേഷി വർദ്ധിപ്പിക്കുന്നതിനുള്ള ഇന്ത്യയുടെ പ്രതിബദ്ധതയ്ക്ക് രക്ഷാ മന്ത്രി ഊന്നൽ നൽകി. പൊതു താൽപ്പര്യങ്ങൾ കണക്കിലെടുത്ത് പ്രതിരോധ പങ്കാളിത്ത മേഖലയിൽ സഹകരണപരമായ സമീപനത്തിലൂടെയാണ് ഇന്ത്യ മുന്നോട്ട് പോകുന്നതെന്ന് അദ്ദേഹം പറഞ്ഞു.
പ്രദേശത്തെ സുരക്ഷിതവും സമാധാനപരവും സമൃദ്ധവുമാക്കാനുള്ള കൂട്ടായ ഇച്ഛാശക്തി പ്രകടിപ്പിച്ചുകൊണ്ട് ചർച്ചകളുടെ അവസാനം, എല്ലാ എസ്സിഒ അംഗരാജ്യങ്ങളും ഒരു പ്രോട്ടോക്കോൾ ഒപ്പിട്ടു.
തീവ്രവാദം അതിന്റെ എല്ലാ രൂപത്തിലും അപലപിക്കപ്പെടേണ്ടതും ഉന്മൂലനം ചെയ്യപ്പെടേണ്ടതുമാണെന്ന പ്രസ്താവനയിൽ എല്ലാ അംഗരാജ്യങ്ങളും ഏകകണ്ഠമായിരുന്നുവെന്ന് യോഗത്തിന് ശേഷം മാധ്യമ പ്രവർത്തകരോട് സംസാരിക്കവെ പ്രതിരോധ സെക്രട്ടറി ശ്രീ ഗിരിധർ അർമാനെ പറഞ്ഞു.
ചൈന, റഷ്യ, ഇറാൻ, ബെലറൂസ്, കസാക്കിസ്ഥാൻ, ഉസ്ബെക്കിസ്ഥാൻ, കിർഗിസ്ഥാൻ, താജിക്കിസ്ഥാൻ എന്നിവയുടെ പ്രതിരോധ മന്ത്രിമാർ യോഗത്തിൽ പങ്കെടുത്തു.
RRTN/SKY
പ്രധാനമന്ത്രിയുടെ ഓഫീസ്
പ്രൊഫസർ ചിത്രാ ഘോഷിന്റെ നിര്യാണത്തിൽ പ്രധാനമന്ത്രിയുടെ അനുശോചനം
പ്രൊഫസർ ചിത്രാ ഘോഷിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി ദുഃഖം പ്രകടിപ്പിച്ചു .
" അക്കാദമിക്ക് രംഗത്തും സാമൂഹിക സേവന രംഗത്തും മാർഗ്ഗദർശപരമായ സംഭാവനകളാണ് പ്രൊഫസർ ചിത്രാ ഘോഷ് നല്കിയിട്ടുള്ളത്ത്. നേതാജി സുഭാഷ് ചന്ദ്ര ബോസുമായി ബന്ധപ്പെട്ട ഫയലുകൾ രഹസ്യപട്ടികയിൽ നിന്ന് നീക്കം ചെയ്യുന്നതുൾപ്പടെ വിവിധ വിഷയങ്ങളിൽ അവരുമായി നടത്തിയ ചർച്ചകൾ ഞാൻ ഓർക്കുന്നു. അവരുടെ വേർപാടിൽ ദുഖിക്കുന്നു. അവരുടെ കുടുംബത്തെ അനുശോചനം അറിയിക്കുന്നു.ഓം ശാന്തി." എന്ന് പ്രധാനമന്ത്രി ട്വിറ്ററിൽ കുറിച്ചു.
പ്രധാനമന്ത്രിയുടെ ഓഫീസ്
പ്രധാനമന്ത്രി കോവിഡ് -19 വാക്സിൻ ആദ്യ ഡോസ് എടുത്തു
പ്രധാനമന്ത്രി ശ്രീ നരേന്ദ്ര മോദി ഇന്ന് തന്റെ ആദ്യ കോവിഡ് -19 വാക്സിൻ ഡോസ് ന്യൂ ഡൽഹിയിലെ ആൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയന്സസിൽ എടുത്തു.
(, "എയിംസിൽ എന്റെ ആദ്യത്തെ ഡോസ് കോവിഡ് -19 വാക്സിൻ എടുത്തു. കോവിഡ് -19 നെതിരായ ആഗോള പോരാട്ടം ശക്തിപ്പെടുത്തുന്നതിന് നമ്മുടെ ഡോക്ടർമാരും ശാസ്ത്രജ്ഞരും വേഗത്തിൽ പ്രവർത്തിച്ചതെങ്ങനെയെന്നത് ശ്രദ്ധേയമാണ്. വാക്സിൻ എടുക്കാൻ യോഗ്യരായ എല്ലാവരോടും ഞാൻ അഭ്യർത്ഥിക്കുന്നു . നമുക്ക് ഒരുമിച്ച് ഇന്ത്യയെ കോവിഡ് -19 വിമുക്തമാക്കാം " പ്രധാനമന്ത്രി ട്വിറ്ററിൽ കുറിച്ചു.
ആരോഗ്യ, കുടുംബക്ഷേമ മന്ത്രാലയം
കോവിഡ് 19- പുതിയ വിവരങ്ങള്
(കോവിഡ് -19 ന്റെ പ്രതിരോധം, നിയന്ത്രണം എന്നിവയ്ക്കായി കേന്ദ്രസര്ക്കാര് സംസ്ഥാന-കേന്ദ്രഭരണപ്രദേശങ്ങളിലെ സര്ക്കാറുകളുമായി ചേര്ന്ന് സ്വീകരിക്കുന്നത് പഴുതടച്ച നടപടികള്. ഉന്നതതലത്തില് ഇവ കൃത്യമായി വിലയിരുത്തി വരികയും ചെയ്യുന്നുണ്ട്.
ന്യൂഡല്ഹിയില് കോവിഡ് ആരോഗ്യ ചികില്സാകേന്ദ്രമായി പ്രവര്ത്തിക്കുന്ന ചൗധരി ബ്രഹ്മപ്രകാശ് ആയൂര്വേദ ചരക് കേന്ദ്രം കേന്ദ്ര ആരോഗ്യമന്ത്രി ഡോ ഹര്ഷ വര്ധന് സന്ദര്ശിച്ചു.
കേന്ദ്ര ആയുഷ് വകുപ്പിന്റെ നിര്ദേശങ്ങള് പാലിച്ച് ആയൂര്വേദ കേന്ദ്രത്തില് സ്വീകരിച്ചിട്ടുള്ള കോവിഡ് പ്രതിരോധ നടപടികള് അദ്ദേഹം വിലയിരുത്തി. കേന്ദ്രത്തിലെ വാര്ഡുകളും മറ്റും സൗകര്യങ്ങളും അദ്ദേഹം വിലയിരുത്തി.
ഗുരുതരമല്ലാത്ത കോവിഡ് രോഗികള്ക്ക് മികച്ച ചികില്സ ഉറപ്പാക്കുന്ന കേന്ദ്രങ്ങളാണ് പ്രത്യേക കോവിഡ് ആരോഗ്യ കേന്ദ്രങ്ങള്.ആശുപത്രി മുഴുവനായോ അല്ലെങ്കില് ആശുപത്രിയില് പ്രത്യേക പ്രവേശന മാര്ഗങ്ങളുളളതോ വേറിട്ട് സ്ഥിതി ചെയ്യുന്നതോ ആയ ബ്ലോക്കുകളോ ആണ് ഇത്തരത്തില് പ്രവര്ത്തിക്കുന്നത്.
അതിനിടെ കേന്ദ്ര ആരോഗ്യമന്ത്രാലയം വിദേശരാജ്യങ്ങളില് നിന്ന് വരുന്നവര്ക്കായി പ്രത്യേക മാര്ഗനിര്ദേശങ്ങളും പുറപ്പെടുവിച്ചു.
https://www.mohfw.gov.in/pdf/Guidelinesforinternationalarrivals.pdf എന്ന ലിങ്കില് വിശദാംശങ്ങള് ലഭിക്കുന്നതാണ്.
ആഭ്യന്തര വിമാന യാത്രികര്ക്ക് വേണ്ടിയുള്ള മാര്ഗരേഖകളും മന്ത്രാലയം പുറത്തിറക്കി.
https://www.mohfw.gov.in/pdf/Guidelinesfordomestictravel.pdf
എന്ന ലിങ്കില് വിശദാംശങ്ങള് ലഭിക്കുന്നതാണ്.
ഇന്ത്യയില് ഇതുവരെ 54,440 പേരാണ് കോവിഡ് മുക്തി നേടിയത്. രോഗമുക്തരാകുന്നവരുടെ നിരക്ക് 41.28% ആണ്. കഴിഞ്ഞ 24 മണിക്കൂറിനുള്ളില് 2657 പേര്ക്കാണ് രോഗം ഭേദമായത്.
ഇന്നലെ രാജ്യത്ത് 6776 പേര്ക്കാണ് രോഗബാധ പുതുതായി റിപ്പോര്ട്ട് ചെയ്തത്. ഇതോടെ ഇന്ത്യയില് 1,31,868 പേര്ക്കാണ് കോവിഡ് 19 സ്ഥിരീകരിച്ചത്. നിലവില് 73,560 പേരാണ് ചികില്സയിലുള്ളത്.
കോവിഡ് 19 നെ കുറിച്ചുള്ള സാങ്കേതിക പ്രശ്നങ്ങള്, മാര്ഗ്ഗനിര്ദ്ദേശങ്ങള്, എന്നിവയെക്കുറിച്ചുള്ള ആധികാരികവും ഏറ്റവും പുതിയതുമായ വിവരങ്ങള്ക്ക് https://www.mohfw.gov.in/, @MoHFW_INDIA എന്നിവ സന്ദര്ശിക്കുക:
കോവിഡ് 19 മായി ബന്ധപ്പെട്ട സാങ്കേതിക സംശയങ്ങള്ക്ക് technquery.covid19[at]gov[dot]in എന്ന വിലാസത്തിലും മറ്റ് സംശയങ്ങള്ക്ക് ncov2019[at]gov[dot]in ലും @CovidIndiaSeva ലും ഇമെയില് ചെയ്യാവുന്നതാണ്.
കോവിഡ് 19 നെക്കുറിച്ചുള്ള സംശയങ്ങള് ആരോഗ്യ, കുടുംബക്ഷേമ മന്ത്രാലയ ഹെല്പ്പ്ലൈന് നമ്പറായ +91-11-23978046 ലും അല്ലെങ്കില് 1075 എന്ന നമ്പറിലും ബന്ധപ്പെടാവുന്നതാണ്.
സംസ്ഥാനങ്ങളിലെയും/കേന്ദ്രഭരണ പ്രദേശങ്ങളിലെയും കോവിഡ് 19 നുമായി ബന്ധപ്പെട്ട ഹെല്പ്പ്ലൈന് നമ്പറുകള് https://www.mohfw.gov.in/pdf/coronvavirushelplinenumber.pdf ല് ലഭ്യമാണ്
പ്രധാനമന്ത്രിയുടെ ഓഫീസ്
മുൻ പ്രധാനമന്ത്രി ചൗധരി ചരൺസിംഗിന് ജന്മദിനത്തിൽ പ്രധാനമന്ത്രി പ്രണാമമർപ്പിച്ചു
മുൻ പ്രധാനമന്ത്രി ചൗധരി ചരൺസിംഗിന് അദ്ദേഹത്തിൻറെ ജന്മദിനത്തിൽ പ്രധാനമന്ത്രി ശ്രീ നരേന്ദ്ര മോദി പ്രണാമമർപ്പിച്ചു.
പ്രധാനമന്ത്രിയുടെ ഓഫീസ്
ഉസ്താദ് ഗുലാം മുസ്തഫ ഖാൻ സാഹബ്ബിന്റെ നിര്യാണത്തിൽ പ്രധാനമന്ത്രി അനുശോചിച്ചു
പ്രധാനമന്ത്രി ശ്രീ. നരേന്ദ്ര മോദി ഉസ്താദ് ഗുലാം മുസ്തഫ ഖാൻ സാഹബ്ബിന്റെ നിര്യാണത്തിൽ ദുഃഖം രേഖപ്പെടുത്തി.
" ഉസ്താദ് ഗുലാം മുസ്തഫ ഖാൻ സാഹബ്ബിന്റെ വേർപാട് നമ്മുടെ സാംസ്കാരിക ലോകത്തെ കൂടുതൽ ദരിദ്രമാക്കി. സംഗീതലോകത്തെ തലമുതിർന്ന, സര്ഗ്ഗശക്തിയുള്ള അതികായനായിരുന്ന ഉസ്താദിന്റെ സംഭാവനകൾ അദ്ദേഹത്തെ തലമുറകളുടെ പ്രിയങ്കരനാക്കി. അദ്ദേഹവുമായുള്ള കൂടിക്കാഴ്ചയുടെ പ്രിയമുള്ള ഓർമകൾ എനിക്കുണ്ട്. അദ്ദേഹത്തിന്റെ കുടുംബത്തെയും ആരാധകരെയും അനുശോചനം അറിയിക്കുന്നു, " പ്രധാനമന്ത്രി ട്വിറ്ററിൽ കുറിച്ചു
ആരോഗ്യ, കുടുംബക്ഷേമ മന്ത്രാലയം
അന്താരാഷ്ട്ര വയോജന ദിനത്തിൽ കേന്ദ്രമന്ത്രി ഡോ. ഹർഷ് വർദ്ധൻ ആരോഗ്യപരമായ വാർദ്ധക്യ ദശാബ്ദത്തിന്  തുടക്കം കുറിച്ചു
(വയോജനങ്ങളുടെ ആരോഗ്യത്തിന് ഗവൺമെന്റ് പ്രതിജ്ഞാബദ്ധമാണെന്ന് അന്താരാഷ്ട്ര വയോജന ദിനമായ ഇന്ന്, കേന്ദ്ര ആരോഗ്യ മന്ത്രി ഡോ. ഹർഷവർദ്ധൻ ആവർത്തിച്ച് വ്യക്തമാക്കി. സമഗ്രവും താങ്ങാനാവുന്ന ചെലവിൽ ഗുണനിലവാരമുള്ള വയോജന പരിപാലന സേവനങ്ങൾ പ്രാഥമിക, ദ്വിതീയ തല ആരോഗ്യ കേന്ദ്രങ്ങളിൽ ലഭ്യമാക്കുക, ജില്ലാ ആശുപത്രികൾ മുതൽ ആരോഗ്യ-ക്ഷേമ കേന്ദ്രങ്ങൾ വരെ ഒപി സേവനങ്ങൾ, എല്ലാ ജില്ലാ ആശുപത്രികളിലും 10 കിടക്കകളുള്ള വയോജന വാർഡ്, പുനരധിവാസ സേവനങ്ങൾ, മുതിര്ന്നവര്ക്ക് വീടുകളില് തന്നെ പരിചരണം ലഭ്യമാക്കുന്ന സംവിധാനം വികസിപ്പിക്കുക എന്നിവ പ്രായമായവർക്കുള്ള ദേശീയ ആരോഗ്യ പരിചരണ പദ്ധതിയുടെ ലക്ഷ്യങ്ങൾ ആണ്.
ആരോഗ്യപരമായ വാർദ്ധക്യ ദശാബ്ദത്തിനു  തുടക്കം കുറിച്ച 2020 ഒക്ടോബർ ഒന്നു മുതൽ ഈ വർഷം മുഴുവൻ അവരുടെ പ്രശ്നങ്ങൾ മുഖ്യധാരയിൽ കൊണ്ടുവരുന്നതിനും ഫലപ്രദമായി പരിഹരിക്കുന്നതിനുള്ള നിരവധി പദ്ധതികൾ നടപ്പാക്കുമെന്ന് മന്ത്രി പറഞ്ഞു. ഗവൺമെന്റ്, പൊതുസമൂഹം, അന്താരാഷ്ട്ര ഏജൻസികൾ, മാധ്യമങ്ങൾ, സ്വകാര്യ മേഖല എന്നിവരെ സംയോജിപ്പിച്ചുകൊണ്ട് ആണ് വയോജനങ്ങളുടെ ജീവിതം മെച്ചപ്പെടുത്താനുള്ള നടപടികൾക്ക് തുടക്കം കുറിക്കുന്നത്.
'വയോജന പരിപാലനത്തിൽ മഹാമാരിയുടെ സ്വാധീനം' എന്നതാണ് ഐക്യരാഷ്ട്രസഭയുടെ അന്താരാഷ്ട്ര വയോജന ദിന സന്ദേശം. കോവിഡ് 19 പോലുള്ള മഹാമാരിയിൽ പ്രായമുള്ളവർ നേരിടുന്ന ഉയർന്ന രോഗ സാധ്യത പരിഗണിച്ച് അവരെ ദുർബലവിഭാഗങ്ങളുടെ പട്ടികയിൽ കേന്ദ്ര ഗവൺമെന്റ് ഉൾപ്പെടുത്തിയിരിക്കുന്നു. രോഗപ്രതിരോധത്തിന് ആവശ്യമായ മാർഗ്ഗനിർദ്ദേശങ്ങൾ, ബോധവൽക്കരണം എന്നിവയോടൊപ്പം ആവശ്യമായ മരുന്നുകളും വീടുകൾ കേന്ദ്രീകരിച്ചുള്ള പരിചരണവും ഉറപ്പാക്കുന്നതിന് കേന്ദ്രസർക്കാർ സംസ്ഥാന ഗവൺമെന്റുകളോട് ആവശ്യപ്പെട്ടിട്ടുണ്ട്.
പ്രധാനമന്ത്രിയുടെ ഓഫീസ്
ബധിര ഒളിമ്പിക്സിലെ എക്കാലത്തെയും മികച്ച പ്രകടനത്തിന് ഇന്ത്യൻ സംഘത്തെ പ്രധാനമന്ത്രി അഭിനന്ദിച്ചു
അടുത്തിടെ സമാപിച്ച ബധിര ഒളിമ്പിക്സിൽ എക്കാലത്തെയും മികച്ച പ്രകടനത്തിന് ഇന്ത്യൻ സംഘത്തെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി തന്റെ വസതിയിൽ ഈ മാസം 21 ന് സംഘത്തിന് ആതിഥേയത്വം വഹിക്കും.
പ്രധാനമന്ത്രി ട്വീറ്റ് ചെയ്തു :
"അടുത്തിടെ സമാപിച്ച ബധിര ഒളിമ്പിക്സിൽ എക്കാലത്തെയും മികച്ച പ്രകടനത്തിന് ഇന്ത്യൻ സംഘത്തിന് അഭിനന്ദനങ്ങൾ! നമ്മുടെ സംഘത്തിലെ ഓരോ കായികതാരവും നമ്മുടെ സഹ പൗരന്മാർക്ക് പ്രചോദനമാണ്.
21-ന് രാവിലെ മുഴുവൻ സംഘത്തിനും ഞാൻ എന്റെ വസതിയിൽ ആതിഥേയത്വം വഹിക്കും."
-ND-
(
പ്രധാനമന്ത്രിയുടെ ഓഫീസ്
ഇന്ത്യ-സിംഗപ്പൂർ സംയുക്ത മന്ത്രിതല സംഘം പ്രധാനമന്ത്രിയെ സന്ദർശിച്ചു
സിംഗപ്പൂർ ഉപപ്രധാനമന്ത്രിയും സിംഗപ്പൂർ ധനമന്ത്രിയുമായ ലോറൻസ് വോങ്, സിംഗപ്പൂർ വ്യാപാര വ്യവസായ മന്ത്രി ഗാൻ കിം യോങ്, ഇന്ത്യൻ ധനമന്ത്രി ശ്രീമതി നിർമ്മലാ സീതാരാമൻ എന്നിവരടങ്ങുന്ന സംയുക്ത ഇന്ത്യ-സിംഗപ്പൂർ മന്ത്രിതല സംഘം ഇന്ന് പ്രധാനമന്ത്രിയെ സന്ദർശിച്ചു. . 2022 സെപ്റ്റംബർ 17-ന് ന്യൂഡൽഹിയിൽ നടന്ന ഇന്ത്യ-സിംഗപ്പൂർ മന്ത്രിതല റൗണ്ട് ടേബിളിന്റെ ഉദ്ഘാടന സമ്മേളനത്തിന്റെ ഫലങ്ങളെക്കുറിച്ച് മന്ത്രിമാർ പ്രധാനമന്ത്രിയോട് വിശദീകരിച്ചു. ഉപപ്രധാനമന്ത്രി എന്ന നിലയിൽ ലോറൻസ് വോങ്ങിന്റെ ആദ്യ ഇന്ത്യാ സന്ദർശനമാണിത്.
ഇന്ത്യ-സിംഗപ്പൂർ ഉഭയകക്ഷി ബന്ധത്തിന്റെ അതുല്യമായ സ്വഭാവം പ്രതിഫലിപ്പിക്കുന്നതും പ്രധാനമന്ത്രി മോദി വിഭാവനം ചെയ്തതുമായ ഒരു വഴിത്തിരിവായ സംരംഭമാണ് റൌണ്ട് ടേബിളിന്റെ രൂപീകരണം . ഡിജിറ്റൽ കണക്ടിവിറ്റി, ഫിൻടെക്, ഹരിത സമ്പദ്വ്യവസ്ഥ, നൈപുണ്യ വികസനം, ഭക്ഷ്യസുരക്ഷ തുടങ്ങിയ ഉയർന്നുവരുന്ന മേഖലകളിൽ നടന്ന വിപുലമായ ചർച്ചകളെക്കുറിച്ച് മന്ത്രിമാർ പ്രധാനമന്ത്രിയെ അറിയിച്ചു.
പ്രധാനമന്ത്രി തന്റെ അഭിനന്ദനം അറിയിക്കുകയും ഇന്ത്യ-സിംഗപ്പൂർ മന്ത്രിതല റൗണ്ട് ടേബിൾ പോലുള്ള സംരംഭങ്ങൾ ഇരു രാജ്യങ്ങളും തമ്മിലുള്ള ഉഭയകക്ഷി ബന്ധം കൂടുതൽ ശക്തിപ്പെടുത്താൻ സഹായിക്കുമെന്ന് പ്രതീക്ഷിക്കുകയും ചെയ്തു. പ്രധാനമന്ത്രി ലീയ്ക്കും സിംഗപ്പൂരിലെ ജനങ്ങൾക്കും പ്രധാനമന്ത്രി ആശംസകൾ അറിയിച്ചു.
--ND--
(
പ്രധാനമന്ത്രിയുടെ ഓഫീസ്
പശ്ചിമ ബംഗാളിലെ സിതാൽകുച്ചിയിൽ വൈദ്യുതാഘാതമേറ്റുള്ള ജീവഹാനിയിൽ പ്രധാനമന്ത്രി അനുശോചിച്ചു ;
പി എം എൻ ആർ എഫിൽ നിന്ന് അടിയന്തിര സഹായം പ്രഖ്യാപിച്ചു
പശ്ചിമ ബംഗാളിലെ സിതാൽകുച്ചിയിൽ ഒരു വാനിലെ വൈദ്യുതാഘാതത്തെ തുടർന്നുണ്ടായ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. ദുരിതബാധിതർക്ക് പിഎംഎൻആർഎഫിൽ നിന്നുള്ള സഹായധനവും ശ്രീ മോദി പ്രഖ്യാപിച്ചിട്ടുണ്ട്.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
"പശ്ചിമ ബംഗാളിലെ സിതാൽകുച്ചിയിൽ ഒരു വാനിലെ വൈദ്യുതാഘാതത്തെ തുടർന്നുണ്ടായ ജീവഹാനിയിൽ ദുഖിക്കുന്നു . മരിച്ചവരുടെ കുടുംബങ്ങളെ അനുശോചനം അറിയിക്കുന്നു. പരിക്കേറ്റവർ ഉടൻ സുഖം പ്രാപിക്കട്ടെ: പ്രധാനമന്ത്രി"
മരിച്ചവരുടെ അടുത്ത ബന്ധുക്കൾക്ക് പി എം എൻ ആർ എഫിൽ നിന്ന് 2 ലക്ഷം രൂപയും , പരിക്കേറ്റവർക്ക് 50,000 രൂപയും വീതം നൽകും: പ്രധാനമന്ത്രി
പ്രധാനമന്ത്രിയുടെ ഓഫീസ്
ഖ്വാജ മൊയ്നുദ്ദീൻ ചിഷ്തിയുടെ ഉർസിൽ അജ്മീർ ഷെരീഫ് ദർഗയിൽ സമർപ്പിക്കാനുള്ള ചാദർ പ്രധാനമന്ത്രി സമ്മാനിച്ചു
ഖ്വാജ മൊയ്നുദ്ദീൻ ചിഷ്തിയുടെ ഉർസിൽ അജ്മീർ ഷെരീഫ് ദർഗയിൽ സമർപ്പിക്കുന്ന ചാദർ പ്രധാനമന്ത്രി ശ്രീ നരേന്ദ്ര മോദി സമ്മാനിച്ചു.
പ്രധാനമന്ത്രി ട്വീറ്റ് ചെയ്തു:
"ഖ്വാജ മൊയ്നുദ്ദീൻ ചിഷ്തിയുടെ ഉർസിൽ അജ്മീർ ഷെരീഫ് ദർഗയിൽ സമർപ്പിക്കേണ്ട ചാദർ സമ്മാനിച്ചു."
ND
പ്രധാനമന്ത്രിയുടെ ഓഫീസ്
രാഷ്ട്രപതി കോവിന്ദിന്റെ പരാമർശങ്ങൾ ദേശീയ പുരോഗതിയോടുള്ള അദ്ദേഹത്തിന്റെ അഭിനിവേശം പ്രകടമാക്കുന്നു: പ്രധാനമന്ത്രി
സ്ഥാനമൊഴിയുന്നതിന്റെ തലേന്ന് രാഷ്ട്രപതി ശ്രീ രാം നാഥ് കോവിന്ദ് രാജ്യത്തോടായി നടത്തിയ അഭിസംബോധന "നമ്മുടെ രാഷ്ട്രപതി എന്ന നിലയിൽ അദ്ദേഹം രാജ്യത്തെ സേവിച്ചതിന്റെ മനോഭാവത്തെ പ്രതിഫലിപ്പിക്കുന്നു" എന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
ഒരു ട്വീറ്റിൽ പ്രധാനമന്ത്രി പറഞ്ഞു:
"രാഷ്ട്രപതി കോവിന്ദിന്റെ പ്രചോദനാത്മകമായ ഒരു പ്രസംഗം. അദ്ദേഹത്തിന്റെ പരാമർശങ്ങൾ ദേശീയ പുരോഗതിയോടുള്ള അദ്ദേഹത്തിന്റെ അഭിനിവേശം പ്രകടിപ്പിക്കുകയും നമ്മുടെ രാഷ്ട്രപതി എന്ന നിലയിൽ അദ്ദേഹം രാജ്യത്തെ സേവിച്ച മനോഭാവത്തെ പ്രതിഫലിപ്പിക്കുകയും ചെയ്യുന്നു."
ND
പ്രധാനമന്ത്രിയുടെ ഓഫീസ്
പാരാലിമ്പിക്സ് ഗെയിംസില് ജാവലിന് ത്രോയില് സ്വര്ണ്ണ മെഡല് നേടിയ സുമിത് ആന്റിലിനെ പ്രധാനമന്ത്രി അഭിനന്ദിച്ചു
ടോക്കിയോയില് നടക്കുന്ന പാരാലിമ്പിക്സ് ഗെയിംസില് ജാവലിന് ത്രോയില് സ്വര്ണം നേടിയ സുമിത് ആന്റിലിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു ട്വീറ്റില് പ്രധാനമന്ത്രി പറഞ്ഞു ;
'നമ്മുടെ കായികതാരങ്ങള് # പാരാലിമ്പിക്സില് തിളങ്ങുന്നത് തുടരുന്നു ! പാരാലിമ്പിക്സില് സുമിത് ആന്റിലിന്റെ തകര്പ്പന് റെക്കോര്ഡ് പ്രകടനത്തില് രാജ്യം അഭിമാനിക്കുന്നു. അഭിമാനകരമായ സ്വര്ണ മെഡല് നേടിയ സുമിത്തിന് അഭിനന്ദനങ്ങള്. ഭാവിയില് നിങ്ങള്ക്ക് എല്ലാ ആശംസകളും നേരുന്നു. '
ഷിപ്പിങ് മന്ത്രാലയം
പ്രധാന തുറമുഖങ്ങളിലെ പൊതു-സ്വകാര്യ-പങ്കാളിത്ത പദ്ധതികൾക്കായുള്ള പുതുക്കിയ മോഡൽ കൺസഷൻ കരാർ - 2021 ശ്രീ സർബാനന്ദ സോനോവാൾ പ്രഖ്യാപിച്ചു
വൻ തുറമുഖങ്ങളിലെ പൊതു-സ്വകാര്യ പങ്കാളിത്തത്തോടെയുള്ള  പദ്ധതികൾക്കുള്ള പുതുക്കിയ മോഡൽ കൺസഷൻ കരാർ  - 2021 കേന്ദ്ര തുറമുഖ, ഷിപ്പിംഗ്, ജല ഗതാഗത മന്ത്രി ശ്രീ സർബാനന്ദ സോനോവാൾ ഇന്ന് പ്രഖ്യാപിച്ചു. പ്രധാന തുറമുഖങ്ങളിൽ ഭാവിയിൽ നടപ്പാക്കുന്ന എല്ലാ PPP പദ്ധതികൾക്കും, സർക്കാർ ഇതിനോടകം അംഗീകരിച്ചിട്ടുള്ളതും ഇപ്പോൾ ലേലം വിളിക്കുന്ന ഘട്ടത്തിലുള്ളതുമായ പദ്ധതികൾക്കും പുതിയ MCA ബാധകമാകുമെന്ന് അദ്ദേഹം പ്രസ്താവനയിൽ അറിയിച്ചു. നിലവിൽ വിവിധ ഘട്ടങ്ങളിലായി 56,000 കോടി രൂപയിലധികം നിക്ഷേപമുള്ള 80-ലധികം PPP / landlord പദ്ധതികൾ ഈ മേഖലയിലുണ്ടെന്നും അദ്ദേഹം വ്യക്തമാക്കി. ഇതിൽ 40,000 കോടി രൂപയുടെ 53 പദ്ധതികൾ പ്രവർത്തന ഘട്ടത്തിലാണ്. 16,000 കോടി രൂപയിലധികം വരുന്ന 27 പദ്ധതികൾ നിർവഹണ ഘട്ടത്തിലാണ്. കൂടാതെ, 2025 സാമ്പത്തിക വർഷം വരെ PPP പ്രകാരം നടപ്പാക്കേണ്ട 14,600 കോടി രൂപയിലധികം വരുന്ന 31 പദ്ധതികളുടെ മുൻഗണനാക്രമം മന്ത്രാലയം വ്യക്തമായി നിർവചിച്ചിട്ടുണ്ട്.
തുറമുഖ മേഖലയിലെ ഡെവലപ്പർമാർ, നിക്ഷേപകർ, പണം കടം കൊടുക്കുന്നവർ, മറ്റ് പങ്കാളികൾ തുടങ്ങിയവർക്ക് MCA -2021 കൂടുതൽ ആത്മവിശ്വാസം പകരുമെന്നും ഈ മേഖലയിലെ നിക്ഷേപം ഉത്തേജിപ്പിക്കുമെന്നും മന്ത്രി അറിയിച്ചു.
പ്രധാന പരിവർത്തനങ്ങളെക്കുറിച്ച് പരാമർശിക്കവെ, നിയമത്തിലെ മാറ്റങ്ങളും അപ്രതീക്ഷിത സംഭവങ്ങളും കാരണം കാർഗോയിൽ മാറ്റം വരുത്തുന്നതിനുള്ള സൗകര്യം ആദ്യമായി നടപ്പാക്കുന്നതായി ശ്രീ സോനോവാൾ അറിയിച്ചു. വൻ തുറമുഖങ്ങളിലെ സ്വകാര്യ ടെർമിനലുകൾക്ക് ചരക്ക് ഗതാഗതത്തിൽ സ്വകാര്യ തുറമുഖങ്ങളുമായി മത്സരിക്കാൻ സാധിക്കുന്ന തരത്തിൽ തുല്യ അവസരം ഉറപ്പാക്കാൻ വിപണി സാഹചര്യങ്ങളെ അടിസ്ഥാനമാക്കി കൺസഷനയർമാർക്ക് താരിഫ് നിശ്ചയിക്കുന്നതിനുള്ള സൗകര്യം നൽകുന്നതിനും വ്യവസ്ഥ ചെയ്തിട്ടുണ്ട്. പ്രകടനത്തിന്റെയും പരസ്പര ഉടമ്പടിയുടെയും അടിസ്ഥാനത്തിൽ ഇളവ് കാലയളവ് നീട്ടുന്നതിനുള്ള നടപടിക്രമങ്ങൾ അവതരിപ്പിക്കുന്ന മറ്റൊരു വ്യവസ്ഥയും പുതുതായി ഇതിലുണ്ട്.
റോഡ് ഗതാഗത, ഹൈവേ മന്ത്രാലയം
പ്ലാസ്റ്റിക് മാലിന്യങ്ങൾ കൊണ്ട് നിർമ്മിച്ച റോഡുകൾ സംബന്ധിച്ച്
ന്യൂഡൽഹി , ജൂലൈ 19, 2021
ദേശീയപാതകളിലെ നടപ്പാതകളുടെ കാലാകാലങ്ങളിലെ നവീകരണ സമയത്തും , നഗരപ്രദേശത്ത് നിന്ന് 50 കിലോമീറ്റർ ചുറ്റളവിൽ 5 ലക്ഷമോ അതിൽ കൂടുതലോ ജനസംഖ്യയുള്ള സർവീസ് റോഡ് നിർമാണത്തിനും പ്ലാസ്റ്റിക് മാലിന്യം നിർബന്ധമായും ഉപയോഗിക്കുന്നതിന് , കേന്ദ്ര ഉപരിതല ഗതാഗത മന്ത്രാലയം മാർഗ്ഗനിർദ്ദേശങ്ങൾ പുറപ്പെടുവിച്ചിട്ടുണ്ട്.
ഇന്ത്യൻ റോഡ്സ് കോൺഗ്രസ് , ചൂടുള്ള ബിറ്റുമിനസ് മിശ്രിതങ്ങളിൽ പ്ലാസ്റ്റിക് മാലിന്യം ചേർത്ത് റോഡിന്റെ ഉപരിതല പാളി നിർമ്മിക്കുന്നതിന് ആവശ്യമായ മാർഗ്ഗനിർദ്ദേശങ്ങൾ തയ്യാറാക്കിയിട്ടുണ്ട്. രാജ്യത്ത് ഇതുവരെ ദേശീയപാതയുടെ 703 കിലോമീറ്റർ നീളം ഉപരിതല പാളി നിർമ്മിച്ചിരിക്കുന്നത് പ്ലാസ്റ്റിക് മാലിന്യം ഉപയോഗിച്ചാണ്.വസ്തുക്കൾ,യന്ത്ര സാമഗ്രികൾ,മനുഷ്യ വിഭവ ശേഷി തുടങ്ങിയ എല്ലാ ഘടകങ്ങളും കണക്കിലെടുത്ത് പദ്ധതികളുടെ ചെലവ് കണക്കാക്കുന്നു.
കേന്ദ്ര ഉപരിതല ഗതാഗത, ദേശീയപാത മന്ത്രി ശ്രീ നിതിൻ ഗഡ്കരി രാജ്യസഭയിൽ രേഖാമൂലം അറിയിച്ചതാണ് ഇക്കാര്യം
IE/SKY
പ്രധാനമന്ത്രിയുടെ ഓഫീസ്
എൻജിഎംഎ യിൽ പ്രധാനമന്ത്രിക്ക് ലഭിച്ച സമ്മാനങ്ങളുടെയും മെമന്റോകളുടെയും പ്രദർശനം
നമാമി ഗംഗയുടെ പ്രയോജനത്തിനായി സമ്മാനങ്ങൾ ലേലം ചെയ്യും
ന്യൂഡൽഹിയിലെ നാഷണൽ ഗാലറി ഓഫ് മോഡേൺ ആർട്ടിൽ അദ്ദേഹത്തിന് നൽകിയ സമ്മാനങ്ങളുടെയും മെമന്റോകളുടെയും വിപുലമായ ശ്രേണിയുടെ പ്രദർശനത്തെക്കുറിച്ച് പ്രധാനമന്ത്രി ശ്രീ നരേന്ദ്ര മോദി പോസ്റ്റ് ചെയ്തു.
ഇന്ത്യയിലുടനീളമുള്ള വിവിധ പരിപാടികളിൽ തനിക്ക് ഈ സമ്മാനങ്ങളും മെമന്റോകളും ലഭിച്ചിട്ടുണ്ടെന്നും ഇത് ഇന്ത്യയുടെ സമ്പന്നമായ സംസ്കാരത്തിന്റെയും പാരമ്പര്യത്തിന്റെയും കലാപരമായ പൈതൃകത്തിന്റെയും തെളിവാണെന്നും ശ്രീ മോദി പറഞ്ഞു.
എല്ലായ്പ്പോഴും എന്നപോലെ, ഈ ഇനങ്ങൾ ലേലം ചെയ്യപ്പെടുകയും വരുമാനം നമാമി ഗംഗേ സംരംഭത്തെ പിന്തുണയ്ക്കുകയും ചെയ്യും, പ്രധാനമന്ത്രി കൂട്ടിച്ചേർത്തു.
വ്യക്തിപരമായി എൻജിഎംഎ സന്ദർശിക്കാൻ കഴിയാത്തവർക്കായി ശ്രീ മോദി വെബ്സൈറ്റ് ലിങ്കും പങ്കിടുന്നു.
ഒരു എക്സ് പോസ്റ്റിൽ പ്രധാനമന്ത്രി പറഞ്ഞു;
“ഇന്ന് മുതൽ @ngma_delhi-യിൽ നടക്കുന്ന ഒരു എക്സിബിഷൻ എനിക്ക് സമീപകാലത്ത് നൽകിയ സമ്മാനങ്ങളുടെയും മെമന്റോകളുടെയും വിപുലമായ ശ്രേണി പ്രദർശിപ്പിക്കും.
ഇന്ത്യയിലുടനീളമുള്ള വിവിധ പരിപാടികളിലും പരിപാടികളിലും എനിക്ക് സമ്മാനിച്ച അവ ഇന്ത്യയുടെ സമ്പന്നമായ സംസ്കാരത്തിന്റെയും പാരമ്പര്യത്തിന്റെയും കലാപരമായ പൈതൃകത്തിന്റെയും തെളിവാണ്.
എല്ലായ്പ്പോഴും എന്നപോലെ, ഈ ഇനങ്ങൾ ലേലം ചെയ്യപ്പെടുകയും വരുമാനം നമാമി ഗംഗേ സംരംഭത്തെ പിന്തുണയ്ക്കുകയും ചെയ്യും.
അവ സ്വന്തമാക്കാനുള്ള നിങ്ങളുടെ അവസരം ഇതാ! കൂടുതലറിയാൻ എൻജിഎംഎ സന്ദർശിക്കുക.
pmmementos.gov.in”
Starting today, an exhibition at the @ngma_delhi will display a wide range of gifts and mementoes given to me over the recent past.
— Narendra Modi  October 2, 2023
Presented to me during various programmes and events across India, they are a testament to the rich culture, tradition and artistic heritage of… pic.twitter.com/61Vp8BBUS6
രാജ്യരക്ഷാ മന്ത്രാലയം
അസ്ത്ര മിസൈല് വിജയകരമായി പരീക്ഷിച്ചു
യുദ്ധവിമാനമായ സുഖോയ് -30 എം.കെ.ഐ യില് നിന്നുംആകാശത്തു നിന്നും തൊടുക്കാവുന്ന മിസൈലായ അസ്ത്ര വിജയകരമായി പരീക്ഷിച്ചു. ഒഡീഷാ തീരത്തു നിന്നുമാണ് അസ്ത്രപരീക്ഷിച്ചത്. തദ്ദേശീയമായി നിര്മ്മിച്ച ആദ്യ വ്യോമമിസൈലായ അസ്ത്രയുടെകാര്യക്ഷമതയും, കൃത്യതയും തെളിയിക്കുന്നതിന് വേണ്ടിയാണ് പരീക്ഷണം നടത്തിയത്.
(വിവിധ റഡാറുകള്, ഇലക്ട്രോ ഒപ്ടിക്കല് ട്രാക്കിംഗ് സിസ്റ്റം, സെന്സറുകള് എന്നിവ മിസൈലിന്റെ പാതയെപിന്തുടരുകയുംലക്ഷ്യസ്ഥാനത്തെത്തിയതായിസ്ഥിരീകരിക്കുകയും ചെയ്തു.
രാജ്യരക്ഷാ മന്ത്രി ശ്രീ. രാജ്നാഥ് സിംഗ് പ്രതിരോധ സേനയേയും, വ്യോമസംഘത്തെയും അസ്ത്രയുടെ പരീക്ഷണ വിജയത്തില് അഭിനന്ദിച്ചു.
UM/ND
ധനകാര്യ മന്ത്രാലയം
14 സംസ്ഥാനങ്ങൾക്ക് 7,183.42 കോടി രൂപ റവന്യൂകമ്മി സഹായധനം അനുവദിച്ചു; കേരളത്തിന് 1097.83 കോടി രൂപ ലഭിക്കും
ധനമന്ത്രാലയത്തിനു കീഴിലുള്ള ധനവിനിയോഗ വകുപ്പ് ഇന്ന് , 14 സംസ്ഥാനങ്ങൾക്കുള്ള പ്രതിമാസ പോസ്റ്റ് ഡെവലൂഷൻ റവന്യൂകമ്മി സഹായധനത്തിന്റെ  ആറാമത്തെ ഗഡുവായ 7,183.42 കോടി രൂപ അനുവദിച്ചു. പതിനഞ്ചാം ധനകാര്യ കമ്മിഷന്റെ ശുപാർശ പ്രകാരമാണ് ഗ്രാന്റ് അനുവദിച്ചിരിക്കുന്നത്.
2022-23 സാമ്പത്തിക വർഷത്തിൽ 14 സംസ്ഥാനങ്ങൾക്ക് 86,201 കോടി രൂപയാണ് പതിനഞ്ചാം ധനകാര്യ കമ്മീഷൻ ശുപാർശ ചെയ്തത്. 12 തുല്യ പ്രതിമാസ ഗഡുക്കളായി ശുപാർശ ചെയ്യപ്പെട്ട സഹായധനം ധനവിനിയോഗ വകുപ്പ് സംസ്ഥാനങ്ങൾക്ക് അനുവദിക്കും. 2022 സെപ്റ്റംബർ മാസത്തെ ആറാമത്തെ ഗഡു അനുവദിച്ചതോടെ, 2022-23ൽ സംസ്ഥാനങ്ങൾക്ക് അനുവദിച്ച റവന്യൂകമ്മി സഹായധനം ആകെ 43,100.50 കോടി രൂപയായി ഉയർന്നു.
ഭരണഘടനയുടെ അനുച്ഛേദം 275 പ്രകാരം, ധനകാര്യ കമ്മീഷനുകളുടെ ശുപാർശകൾക്കനുസൃതമായി പോസ്റ്റ്- ഡെവലൂഷന് ശേഷമുള്ള റവന്യൂ അക്കൗണ്ടിലെ കമ്മി നികത്തുന്നതിന് സംസ്ഥാനങ്ങൾക്കനുവദിക്കുന്ന ധനസഹായമാണ് PDRD ഗ്രാന്റ്.
2022-23 കാലയളവിൽ പതിനഞ്ചാം ധനകാര്യ കമ്മീഷൻ PDRD സഹായധനം ശുപാർശ ചെയ്ത സംസ്ഥാനങ്ങൾ ഇവയാണ്: കേരളം, ആന്ധ്രാപ്രദേശ്, അസം, ഹിമാചൽ പ്രദേശ്, മണിപ്പൂർ, മേഘാലയ, മിസോറാം, നാഗാലാൻഡ്, പഞ്ചാബ്, രാജസ്ഥാൻ, സിക്കിം, ത്രിപുര, ഉത്തരാഖണ്ഡ്, പശ്ചിമ ബംഗാൾ.
2022-23-ലേയ്ക്ക് ശുപാർശ ചെയ്ത PDRD സഹായധനത്തിന്റെ സംസ്ഥാനാടിസ്ഥാനത്തിലുള്ള വിശദാംശങ്ങളും ആറാം ഗഡുവായി സംസ്ഥാനങ്ങൾക്ക് അനുവദിച്ച തുകയും ഇനിപ്പറയുന്നു:

|
|
S. No.
|
|
Name of State
|
|
6th instalment released for the month of September, 2022.
|
|
Total PDRDG released to States during 2022-23.
|
|
1
|
|
Andhra Pradesh
|
|
879.08
|
|
5274.50
|
|
2
|
|
Assam
|
|
407.50
|
|
2445.00
|
|
3
|
|
Himachal Pradesh
|
|
781.42
|
|
4688.50
|
|
4
|
|
Kerala
|
|
1097.83
|
|
6587.00
|
|
5
|
|
Manipur
|
|
192.50
|
|
1155.00
|
|
6
|
|
Meghalaya
|
|
86.08
|
|
516.50
|
|
7
|
|
Mizoram
|
|
134.58
|
|
807.50
|
|
8
|
|
Nagaland
|
|
377.50
|
|
2265.00
|
|
9
|
|
Punjab
|
|
689.50
|
|
4137.00
|
|
10
|
|
Rajasthan
|
|
405.17
|
|
2431.00
|
|
11
|
|
Sikkim
|
|
36.67
|
|
220.00
|
|
12
|
|
Tripura
|
|
368.58
|
|
2211.50
|
|
13
|
|
Uttarakhand
|
|
594.75
|
|
3568.50
|
|
14
|
|
West Bengal
|
|
1132.25
|
|
6793.50
മന്ത്രിസഭ
കാര്ഷിക അനുബന്ധമേഖലകളിലെ സഹകരണത്തിന് ഇന്ത്യയും ഉസ്ബെസ്കിസ്ഥാനുമായുള്ള കരാറിന് മന്ത്രിസഭയുടെ അംഗീകാരം
(കാര്ഷിക അനുബന്ധമേഖലകളിലെ സഹകരണത്തിന് ഇന്ത്യയും ഉസ്ബെസ്കിസ്ഥാനമുായി കരാര് ഒപ്പിടുന്നതിന് പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അനുമതി നല്കി.
ഇന്ത്യയും ഉസ്ബെസ്കിസ്ഥാനമുായുള്ള കരാറില് താഴേപ്പറയുന്ന മേഖലകളില് സഹകരണങ്ങളുണ്ടാകും:
1) പരസ്പര താല്പര്യമുള്ള നിയമം, നിലവാരം, ഉല്പ്പന്ന സാമ്പിളുകള് എന്നിവ സംബന്ധിച്ച വിവരവിനിമയം.
2) ഉസ്ബെസ്ക്കിസ്ഥാനില് സംയുക്ത കാര്ഷിക ക്ലസ്റ്ററുകള് ആരംഭിക്കുക;
3) ധാന്യ ഉല്പ്പാദനം, അവയുടെ വൈവിദ്ധ്യവല്ക്കരണം എന്നീ മേഖലകളിലെ അനുഭവസമ്പത്തുകളുടെ വിനിമയം.
4) ആധുനിക സാങ്കേതികവിദ്യയുടെ അടിസ്ഥാനത്തിലുള്ള വിത്തുല്പ്പാദനമേഖലകളിലെ അനുഭവസമ്പത്തുകളുടെ വിനിമയം.; ബന്ധപ്പെട്ട കക്ഷികളുടെ രാജ്യത്തെ നിയമങ്ങള്ക്കനുസൃതമായി വിത്തുകളുടെ സര്ട്ടിഫിക്കറ്റിംഗുമായി ബന്ധപ്പെട്ട വിവരവിനിമയം; ഗുണപരമായ ഇനങ്ങളുടെ വിത്തുകളുടെ സാമ്പിളുകളുടെ കൈമാറ്റം.
5) ജലസേചനം ഉള്പ്പെടെ കാര്ഷിക അനുബന്ധമേഖലകളിലെ ജലകാര്യക്ഷമത വര്ദ്ധിപ്പിക്കുന്നതിന് വേണ്ട സാങ്കേതികവിദ്യകളുടെ പ്രയോഗം.
6) ജനറ്റിക്സ്, പ്രജനനം, ബയോടെക്നോളജി, സസ്യ സംരക്ഷണം, മണ്ണ്, ഉല്പ്പാദനക്ഷമത, സംരക്ഷണം, യന്ത്രവല്ക്കരണം, ജലവിഭവം എന്നിവയില് സംയുക്തമായി ശാസ്ത്രീയ ഗവേഷണം നടത്തുകയും ശാസ്ത്രീയഫലം പരസ്പരം പ്രയോഗിക്കുകയും ചെയ്യുക.
7) സസ്യ നിവാരണോപായത്തില്  വികസനവും സഹകരണം വിപുലമാക്കലൂം
8) മൃഗങ്ങളുടെ ആരോഗ്യം, വളര്ത്തുപക്ഷികള്, ജനോമിക്സ്, നിവാരണോപായങ്ങള് ആരംഭിക്കുക എന്നിവ ഉള്പ്പെടെ മൃഗസംരക്ഷണം, മേഖലകളിലെ വൈദഗ്ധ്യങ്ങളുടെ കൈമാറ്റം.
9) കാര്ഷിക, ഭക്ഷ്യ വ്യവസായ മേഖലകളിലെ ഗവേഷണ സ്ഥാപനങ്ങള് തമ്മില് ശാസ്ത്രീയ പ്രായോഗിക പ്രവര്ത്തനങ്ങള് സം,ബന്ധിച്ച്  വിവരവിനിമയം.
10) കാര്ഷിക ഭക്ഷ്യവിപണനമേഖലകളിലെ സഹകരണം.
11) ഭക്ഷ്യസംസ്ക്കരണ സംയുക്ത സംരംഭങ്ങള് ആരംഭിക്കുക.
12) കക്ഷികള് പരസ്പരം സമ്മതിക്കുന്ന മറ്റേത് രൂപത്തിലുള്ള സഹകരണവും.
രണ്ടു രാജ്യങ്ങളിലേയും പ്രതിനിധികള് ഉള്പ്പെടുന്ന സംയുക്ത കര്മ്മസമിതി രൂപീരിക്കുന്നതിന് കരാര് അനുമതി നല്കുന്നു. സഹകരണത്തിനുള്ള പദ്ധതികള് തയാറാക്കുക, ഈ കരാര് നടപ്പാക്കുമ്പോള് ഉയരുന്ന പ്രശ്നങ്ങള്ക്ക് പരിഹാരം നിര്ദ്ദേശിക്കുക, കക്ഷികള് നിര്ദ്ദേശിക്കുന്ന ലക്ഷ്യങ്ങള് നടപ്പാക്കുന്നത് നിരീക്ഷിക്കുകയെന്നതൊക്കെയാണ് ഈ കര്മ്മസമിതിയുടെ ഉത്തരവാദിത്വങ്ങള്. കുറഞ്ഞപക്ഷം രണ്ടുവര്ഷത്തിലൊരിക്കലെങ്കിലും കര്മ്മസമിതി ഇന്ത്യയിലൂം ഉസ്ബെസ്ക്കിസ്ഥാനിലും മാറിമാറി യോഗം ചേരണം. കരാര് ഒപ്പിടുന്ന ദിവസം മുതല് ഇത് നിലവില്വരികയും അഞ്ചുവര്ഷത്തെ കാലാവധിയുണ്ടായിരിക്കുകയും ചെയ്യും. അതിന് ശേഷം സ്വാഭാവികമായി തന്നെ അഞ്ചുവര്ഷത്തേക്കുകൂടി ഇത് നീട്ടും. കരാര് റദ്ദാക്കണമെന്ന ഉദ്ദേശത്തോടെ രണ്ടുകക്ഷികളില് ഏതെങ്കിലും ഒന്നില് നിന്ന് വിജ്ഞാപനം ലഭിച്ചുകഴിഞ്ഞാല് ആറു മാസത്തിനകം ഈ കരാര് റദ്ദാക്കണം.
RS/MRD
ആരോഗ്യ, കുടുംബക്ഷേമ മന്ത്രാലയം
ഇതുവരെ 192.27 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി: ഏപ്രിൽ 15 , 2022
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 192.27 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
20.69 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
(Visitor Counter : 104